Public procurement notice: Contract Notice
Published: 2017-12-23
Buyer: Kormányzati Informatikai Fejlesztési Ügynökség
Country: HU
Contract type: Services
Procedure: Competitive procedure with negotiation
CPV classification: 72262000: Software development services
Submission deadline: 2018-01-25
Award criteria: The most economic tender

Technical requirements: A FIR fő célja egy olyan átfogó központi kormányzati képesség kialakítása, amely a közigazgatást, szakigazgatást és a privát szférát, továbbá a teljes magyar társadalmat releváns, részletes, könnyen hozzáférhető és naprakész földmegfigyelési adatokkal látja el. Olyan földmegfigyelési információs projekt valósul meg, amely egységes és integrált rendszerben, előfeldolgozottan értéknövelt információs tartalommal, központi infrastruktúrával, e-ügyintézési keretek között nyújt földmegfigyelési szolgáltatásokat a közigazgatás, a gazdaság és a társadalom számára. A projekt fenntarthatóságához szükséges jogszabályi háttér kialakítása a projekt részeként megvalósul.
A Megrendelő székhelye, telephelyei, valamint a Megrendelő által megjelölt Budapest közigazgatási területén belül megjelölt helyszínek.
Magyarország a FIR kiépítésével tervezi a Copernicus program földmegfigyelési adatait elérni,feldolgozni és a nemzeti felhasználók felé szolgáltatások formájában továbbítani. A rendszer alkalmas lesz a Sentinel 1,2,3 műholdképek nyers adatainak letöltésére, feldolgozására, az adatok tárolására a missziók kezdetétől, az akár 2 PB kapacitású tároló rendszerben, amelybe a történeti adatokon kívül on-line érkeznek az adatok, tervezetten hozzávetőlegesen évi 40 TB mennyiségben.
— Alaprendszer:a Sentinel missziók távérzékelt adatainak kezelését adja a kormányzati képesség fejlesztésével,
— Közigazgatási szakrendszerek:a projektben nevesített közigazgatási eljárások kezelését adja a FIR adatok felhasználását,
— A projekt alkalmazásfejlesztési környezete a két szakrendszerben a speciális elvárások miatt különböző:az alaprendszer egy nagy kapacitású szuperszámítógép környezetben melynek számítási és tárolási kapacitása legalább: 192 CPU Core, 1 TB memória, 500 TB storage, 10000 GPU Core; a közigazgatási szakrendszerek a NISZ Zrt. Kormányzati Adatközpontjából kerülnek kiszolgálásra. A rendszernek alkalmasnak kell mennyiségű adat feldolgozására és tárolására, továbbá adatvizualizációs és adattisztítási feladatok ellátására. Az alkalmazás megvalósítja távérzékelési módszerekkel készült adatok gyűjtését, tárolását és feldolgozását havi 500 GB adatmennyiségre.
Szuperszámítógép: nagyteljesítményű számítógépek, ill. számítástechnikai rendszerek, amelyek teljesítménye néhány nagyságrenddel nagyobb, mint egy átlagos szerver v. egy nagyteljesítményû munkaállomás. Továbbá olyan egyedileg épített célszámítógépek, amelyeket egy adott, általában nagy számításigényű feladatsorok lehető leggyorsabb végrehajtására használnak. A szuperszámítógépeket tipikusan tudományos számítási és modellezési feladatokhoz használják fel a gyógyszer-, űr- és időjáráskutatásban, ahol vagy nagyon sok lehetséges kombináció hatásait kell elemezni, vagy rendkívül sok lépésből álló számítási műveleteket elvégezni.
— Távérzékelési komponensek fejlesztése a Sentinel missziók (Collaborative HUB) adatfogadására és georedundáns tárolása az adattárházban (évi 9 TB adatmennyiségben), amely ősfeltöltéssel együtt és a kapcsolódó WPS feldolgozásokkal nagy elemszámú országos kiterjedésű térinformatikai adatbázisban (metaadatbázissal együtt) kerül tárolásra (10 milliónál nagyobb rekordszámú adatbázis), amely a közigazgatási eljárások összes adatát is tartalmazza,
— A nagy méretű térinformatikai adatbázisból a megjelenítés biztosítása a szükséges optimalizálással,
— Közigazgatási eljárások funkcionalitásának biztosítása és támogatása nagy számítási kapacitású távérzékelési adatfeldolgozással (WPS láncok) és optimalizációval (tile-cache, archiválás, generalizálás) szuperszámítógép környezetben,
— Webalkalmazás fejlesztése (eFöld adatpublikáció), amely biztosítja a FIR rendszerben és a Földmegfigyelési Operatív Központban(FOK) keletkezett adatok megjelenítését és megosztását az alapadatokra és a sávkombinációkra valamint indexekre.
A FIR kialakítása során a vonatkozó igazgatásszervezési feladatokat is el kell látni, mely a 6 közigazgatási szervezet több mint 450 munkatársának munkáját fogja érinteni.
A FIR rendszerfelügyeletét a FOK fogja biztosítani, melynek kialakítása a projektben valósul meg. A FOK által ellátandó feladatok a közigazgatás keretein belül, állami feladatként kerülhet definiálásra és ellátásra.
A rendszer publikus felhasználóinak száma várhatóan a nagy publicitást élvező országos lefedettséget adó idősoros mozaik adatokat esetében várható. A rendszer fejlesztését úgy kell elvégezni, hogy a rendszer legyen alkalmas a várható terhelési csúcsok kezelésére a következőkkel: 250 000 felhasználó kezelése; 2 500 konkurens térképi felhasználó egyidejű kezelése.
A szerződés módosítása kizárólag írásban, a Kbt. vonatkozó rendelkezéseinek betartásával, és az Irányító Hatóságnak a szerződés-módosításra vonatkozó támogató véleménye megléte esetén történhet.

Eligibility requirements: Kizáró okok: — Az eljárásban nem lehet részvételre jelentkező, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1) bekezdésében meghatározott kizáró okok valamelyike fenn áll, — A gazdasági szereplő akkor sem lehet részvételre jelentkező, alvállalkozó, és nem vehet részt alkalmasság igazolásában, amennyiben vele szemben a Kbt. 62. § (2) bekezdésében meghatározott kizáró ok fenn áll. A Kbt. 74. § (1) bekezdés b) pontja alapján Ajánlatkérő kizárja az eljárásból azt a részvételre jelentkezőt, ajánlattevőt, alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be. Megkövetelt igazolási mód: A magyarországi letelepedésű részvételre jelentkező(k), valamint adott esetben az alkalmasság igazolásában részt vevő gazdasági szereplő(k) vonatkozásában a 321/2015. (X.30.) Kormányrendelet 4. § és 8. §-ai szerint kell igazolni a Kbt. 62. § (1) és (2) bekezdésben foglalt kizáró okok fenn nem állását. A nem Magyarországon letelepedett részvételre jelentkező esetében az ajánlatkérő a 321/2015. (X.30.) Korm.rendelet 4. és 10. §-a szerinti igazolásokat és írásbeli nyilatkozatokat fogadja el. A nyilatkozatok keltezése nem lehet korábbi az eljárást megindító felhívás feladásának napjánál. A 321/2015. (X.30.) Korm. rendelet 15. § (1) bekezdése alapján a részvételre jelentkezőnek az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. §-ában foglalt kizáró okok hiányának igazolása érdekében. Az alkalmasság igazolásában részt vevő alvállalkozó tekintetében az egységes európai közbeszerzési dokumentum benyújtásával a részvételre jelentkező eleget tesz a Kbt. 67. § (4) bekezdése szerinti nyilatkozati kötelezettségének. Azon alvállalkozók tekintetében, amelyek nem vesznek részt alkalmasság igazolásában a részvételre jelentkező a Kbt. 67. § (4) bekezdése szerinti nyilatkozatot nyújt be. Felhívjuk a figyelmet a Kbt. 67. § (3) bekezdésére, valamint a 321/2015. (X.30.) KR. 3. § (2) és (3) bekezdésére. Azon alvállalkozók tekintetében, amelyek nem vesznek részt alkalmasság igazolásában a részvételre jelentkezőnek a Kbt. 67. § (4) bekezdése szerinti nyilatkozatot kell benyújtani. A kizáró okok előzetes igazolása az EEKD alapján történik, az utólagos igazolásra pedig a Kbt. 69. § (4) bekezdés alapján kerül sor a közbeszerzési dokumentumban részletezettek szerint. Felhívjuk a figyelmet a 321/2015. (X.30.) KR. 12-14. § és 16.§-ára és a Kbt. 64. § szerinti öntisztázás lehetőségére.